**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 20.07.2018, ora 08.00 – 21.07.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 21.07.2018, ora 7.00**

**RÂURI**

**RÂURI**

**Debitele au fost în creștere** datorită precipitațiilor prognozate și propagării, exceptând râurile din bazinele hidrografice: Jiu, Olt, Vedea, Ialomiţa, cursurile superioare ale Trotuşului, Putnei, Rm. Sărat, Buzăului, bazinele mijlocii şi inferioare ale Argeşului şi Prutului, precum și râurile din Dobrogea, unde au fost relativ staționare.

 Pe râurile din bazinele: Someşul Mare, Someşul Mic, Bega Veche, Bârzava, Moraviţa, Caraş, Nera, Suceava, cursurile superioare ale Vişeului, Izei, Turului, Crasnei, Barcăului, Crişurilor, Begăi, Bârladului şi cursul inferior al Mureşului, debitele au fost în scădere uşoară.

 Debitele se situează în general la valori peste 100% din mediile multianuale lunare, mai mici (30-90%) pe râurile din bazinele hidrografice: Tur, Someş, Crasna, Crişul Negru, Crişul Alb, Arieş, Moraviţa, Cerna, Suceava, Bistriţa, Bârlad, pe râurile din bazinul superior al Argeşului şi pe cursul inferior al Barcăului.

 În interval s-a situat peste **COTA DE ATENŢIE** râul Bughea la staţia hidrometrică Bughea de Jos (150+20)-jud.AG.

 Se situează peste **COTELE DE ATENŢIE** râul Bega la staţiile hidrometrice Balinţ (450+80)-jud.TM şi Chizătău (200+32)-jud.TM.

 În interval au fost emise şase **ATENŢIONǍRI HIDROLOGICE** pentru fenomene imediate şi o **AVERTIZARE** **HIDROLOGICĂ** pentru fenomene imediate.

**Debitele vor fi în creștere pe Târnave**, în bazinele superioare ale: Mureşului, Oltului, Argeşului, Ialomiţei, Sucevei, Moldovei, Bistriţei, Trotuşului, Putnei, Rm. Sărat, Buzăului, pe cursul mijlociu al Prutului, pe cursul mijlociu şi inferior al Siretului şi pe cursurile inferioare ale Someşului, Mureşului şi Timişului şi relativ staţionare pe râurile din Dobrogea.

 Pe celelalte râuri debitele vor fi în uşoară scădere.

 Sunt posibile scurgeri pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri mai însemnate de niveluri și debite pe unele râuri din zonele de deal și de munte ca urmare a precipitațiilor sub formă de aversă, izolat cu caracter torențial și mai însemnate cantitativ, prognozate.

**DUNĂRE**

Debitul la intrarea în ţară (secţiunea Baziaş) în intervalul 19 – 20.07.2018 a fost în scădere, având valoarea de 3900 m3/s, sub media multianuală a lunii iulie (5350 m3/s).

În aval de Porţile de Fier debitele au fost în scădere.

Debitul la intrarea în ţară (secţiunea Baziaş) va fi în scădere (3800 m3/s).

În aval de Porţile de Fier debitele vor fi în scădere.

**2.** **Situaţia meteorologică în intervalul 20.07.2018, ora 8.00 – 21.07.2018, ora 6.00**

**ÎN ŢARĂ**

**Vremea a fost in general instabilă.** Cerul a fost variabil cu innorări temporar accentuate, averse, descărcări electrice si intensificări de scurtă durată ale vantului pe arii relativ extinse in Transilvania si la munte, local in Muntenia, Oltenia si Moldova si izolat in Banat, Crisana si Dobrogea. Cantitătile de apă au depăsit pe arii restranse 20...25 l/mp. Temperaturile maxime au fost cuprinse intre 23 de grade la Intorsura Buzăului si Făgăras si 32 de grade la Constanta, Rosiori de Vede, Zimnicea, Videle, Gura Portitei, Oltenita si Bucuresti-Filaret, iar la ora 06 se inregistrau 14 grade la Campulung Muscel si Curtea de Arges si 25 de grade la Gura Portitei. Spre dimineată in estul Transilvaniei s-a format ceată.

*Indicele temperatură-umezeală (ITU) a atins si depăsit usor pragul critic de 80 de unităti pe arii extinse in zona costieră a Dobrogei, local in zona de campie a Munteniei si izolat in estul Olteniei*.

**Observatii:** *incepand de ieri, de la ora 06, au fost in vigoare 34 de mesaje privind fenomene meteorologice periculoase imediate, 3 avertizări cod portocaliu (2 emise de către CNPM pentru Muntenia si 1 emisă de către SRPV Cluj) si 31 de atentionări cod galben, emise după cum urmează: 12 de către CNPM pentru Muntenia, 6 de către SRPV Cluj, cate 4 de către SRPV Craiova si Sibiu, cate 2 de către SRPV Bacău si Timisoara si 1 de către SRPV Constanta*.

**LA BUCUREŞTI**

**Vremea a fost usor instabilă**. Cerul a fost variabil cu innorări accentuate spre seară cand s-au semnalat averse in general slabe cantitativ si descărcări electrice. Vantul a suflat slab pană la moderat. Temperatura maximă a fost de 31 de grade la Afumati si Băneasa si 32 de grade la Filaret, iar la ora 06 se inregistrau 18 grade la statia meteo Băneasa, 20 de grade la Afumati si 21 de grade la Filaret.

*Indicele temperatură-umezeală (ITU) a atins si depăsit usor pragul critic de 80 de unităţi al disconfortului termic.*

**3. Prognoza meteorologică în intervalul 21.07.2018, ora 8.00 – 22.07.2018, ora 8.00**

**ÎN ŢARĂ**

**Vremea se va mentine in general instabilă**. Vor fi innorări temporar accentuate, averse ce vor avea si caracter torential, descărcări electrice si intensificări de scurtă durată ale vantului ce izolat pot lua aspect de vijelie, in zonele de deal si munte si local in restul teritoriului. Pe arii restranse vor fi cantităti de apă mai insemnate si conditii de grindină. Temperaturile maxime se vor situa intre 25 si 34 de grade, iar cele minime, in general, intre 12 si 22 de grade.

*Indicele temperatură-umezeală (ITU) va atinge si depăsi usor pragul critic de 80 de unităti local in Oltenia, Muntenia si Dobrogea*.

**LA BUCUREŞTI**

**Cerul va fi variabil**, iar probabilitatea pentru innorări accentuate, averse si descărcări electrice va fi mai ridicată după orele amiezii. Vantul va sufla slab si moderat, cu intensificări de scurtă durată in timpul ploilor. Temperatura maximă va fi in jur de 31 de grade, iar cea minimă de 17...19 grade.

*Indicele temperatură-umezeală (ITU) va atinge si posibil va depăsi usor pragul critic de 80 de unităţi al disconfortului termic.*

***II. CALITATEA APELOR***

**1.1. Pe fluviul Dunărea**

Nu au fost semnalate evenimente deosebite.

**1.2. Pe râurile interioare**

**A.B.A. Prut- Bârlad** revine cuinformaţii referitoare despre producerea, în 19.07.2018, la ora 19.50, a unei poluări accidentale cu o cantitate neprecizată de produs petrolier a apei râului Ciric, în zona Pieţei 2 Băieţi din municipiul Iaşi. Reprezentanţi ai S.G.A.Iaşi s-au deplasat în teren pentru identificarea poluării, recoltare de probe de apă în vederea efectuării analizelor fizico chimice precum şi luarea măsurilor ce se impun. Cursul de apă afectat Ciric cuprins între hm 20 tronson amonte 150 m de Pod Doi Băieţi până la Pod SC SALUBRIS SA.

În data de 20.07.2018, reprezentanţii Laboratorului Calitate Apei A.B.A. Prut- Bârlad au prelevat probe de apă din aceleaşi secţiuni.

|  |  |  |
| --- | --- | --- |
| Data | Punct recoltare | Indicatori calitate |
| pH (unit.pH) | CCO-Cr (mg/l) | NH4+ (mg/l) | Substanţe extractibile (mg/l) |
| 19.07.2018 | Sursă poluare – gura evacuare SC MICOMIR SRL | 7.65 | 74.14 | 9.19 | 22.19 |
| c.a. Ciric – amonte 50 m de sursa de poluare | 8.11 | 43.7 | 0.367 | < LOQ |
| c.a. Ciric – POD PLATFORMA SALUBRIS (aval) | 8.19 | 51.33 | 0.164 | < LOQ |

**Notă**: valorile indicatorului de calitate „substanţe extractibile” din probele de apă prelevate din c.a Ciric, sunt în limite normale ( < 5mg/l, conform HG 188/2002, privind evacuarea de ape uzate pentru substanţe extractibile cu solvenţ), cu excepţia zonei evacuării SC MICOMIR.

Cauza poluării este datorită descărcărilor de ape pluviale impurificate cu antrenarea de produs petrolier din sistemul de colectare ape pluviale de pe platforma SC MICOMIR SRL, cu evacuare finală în c.a. Ciric.

Se constatau irizaţii de produs petrolier pe suprafaţa c.a. Ciric pe sectorul cuprins între amonte Pod Doi Băieţi până în zona Pod SC SALUBRIS SA. Reprezentanţii ABA PRUT-BÂRLAD şi SGA Iaşi au impus: SC MICOMIR SRL să intervină urgent în vederea eliminării descărcării apelor pluviale impurificate cu hidrocarburi în c.a. Ciric, măsuri de colectare a produselor petroliere din albia r. Ciric şi supravegherea reţelelor interioare ce subtraversează platforma societăţii în vederea eliminării şi stopării sursei de poluare.

Echipele de intervenţie din cadrul SGA Iaşi acţionează cu mijloace şi materiale specifice de intervenţie: au montat pe c.a. Ciric 4 baraje absorbante de hidrocarburi, absorbant natural 100 kg şi 1 set rulouri absorbante în vederea reţinerii şi colectării irizaţiilor şi peliculelor opalescente.

**1.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

**1. În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 19.07.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**GNM CJ Harghita** informează despre **producerea unei explozii, în data de 20.07.2018, orele 13.00, datorată unei acumulări de gaze la sonda nr. 13 a Romgaz din localitatea Cecheşti, jud Harghita, soldată cu decesul unui angajat de la Romgaz**. Conform informaţiilor de la ISU Harghita, nu mai sunt scurgeri de gaze iar zona a fost izolată de către Romgaz Mediaş. Cauza exploziei este datorită unei descărcări electrice din atmosferă, având în vedere că în timpul exploziei se manifestau fulgere şi trăznete în zonă.

**2. În domeniul solului şi vegetaţiei**

**GNM CJ Giurgiu şi APM Giurgiu,** informează despre **o poluare accidentală a 150 mp sol, cu 350 litri apă sărată de zăcământ, produsa în data de 20.07.2018, ora 08.30, ca urmare a fisurării prin coroziune a conductei de transport ţiţei apă de zăcământ de la Parc 10 Bălăria la Depozit 4 Angheleşti, jud Giurgiu, aparţinând OMV Petrom SA.** S-a oprit pomparea pe conducta magistrală afectată, s-a izolat zona şi se va interveni în regim de urgenţă pentru aplicarea de şarnieră în vederea stopării scurgerii de fluid din zestrea conductei, odată cu primirea acceptului din partea Primăriei.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 19.07.2018 - 20.07.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

 **DIRECȚIA DE COMUNICARE**